CELEX: 62020TN0151
Language: hr
Date: 2020-03-16 00:00:00
Title: Predmet T-151/20: Tužba podnesena 16. ožujka 2020. – Češka Republika protiv Komisije

25.5.2020   
            
            
               HR
            
            
               Službeni list Europske unije
            
            
               C 175/32
            
         
      Tužba podnesena 16. ožujka 2020. – Češka Republika protiv Komisije
      (Predmet T-151/20)
      (2020/C 175/42)
      Jezik postupka: češki
      
         Stranke
      
      
         Tužitelj: Češka Republika (zastupnici: M. Smolek, J. Vláčil i O. Serdula, agenti)
      
         Tuženik: Europska unija, koju zastupa Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  naloži Europskoj uniji, koju zastupa Europska komisija, da u korist Češke Republike izvrši povrat neosnovano plaćenog iznosa u visini od 40 482 255 CZK, koji je 17. ožujka 2015. neosnovano uvjetno uplaćen na račun Europske komisije;
               
            
                  —
               
               
                  naloži Europskoj uniji, koju zastupa Europska komisija, da u korist Češke Republike izvrši povrat neosnovano plaćenog iznosa u visini od 2 698 817 CZK, koji je 22. prosinca 2016. neosnovano uplaćen na račun Europske komisije;
               
            
                  —
               
               
                  naloži Europskoj uniji, koju zastupa Europska komisija, snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe jedan tužbeni razlog.
      Tužitelj navodi da sporni iznos odgovara iznosu nenaplaćene carine po osnovi uvoza kremenih upaljača iz Laosa u visini od 53 976 340 CZK, umanjene za troškove naplate. Dana 17. ožujka 2015. na račun Komisije je uvjetno uplaćen iznos od 40 482 255 CZK (75 % iznosa nenaplaćene carine), na temelju Komisijinog zahtjeva od 21. siječnja 2015. Dana 22. prosinca 2016., na račun Komisije je uplaćen iznos od 2 698 817 CZK (5 % iznosa nenaplaćene carine), u skladu sa zahtjevom Komisije za isplatu razlike koja odgovara povećanju dijela koji pripada Uniji na 80 %.
      Isplata tog iznosa na račun Komisije je bila neosnovana, jer se predmetnu carinu nije moglo ubrati zbog razloga koje se ne može pripisati Češkoj Republici. U skladu s člankom 17. stavkom 2. točkom (b) Uredbe br. 1150/2000 od 22. svibnja 2000. (1), Češka Republika stoga nije bila obvezna Komisiji doznačiti sporni iznos.
      
         (1)  Uredba Vijeća (EZ, Euratom) br. 1150/2000 od 22. svibnja 2000. o provedbi Odluke br. 94/728/EZ, Euratom o sustavu vlastitih sredstava Zajednica (SL 2000, L 130, str. 1.) (SL, posebno izdanje na hrvatskom jeziku, poglavlje 1., svezak 1., str. 12.).